**Tájékoztató az oseltamivir használatáról**

A mellékelt tájékoztató minden nyelven megtalálható az EMA (European Medicines Agency) honlapján; az ‘oseltamivir’ nevet kell keresni.

Ön azért kapja ezt a gyógyszert, mert fertőzött csirkékkel vagy kacsákkal került kapcsolatba. Ez a gyógyszer megakadályozza, hogy Önnél is kialakuljon a madárinfluenza.

Adagolás:

naponta 1 x 1 db 75 mg-os kapszula.

Hogyan kell szedni ezt a szert?

Minden nap ugyanabban az időpontban vegye be. A kapszulákat vízzel nyelje le. Minél előbb kezdje el szedni a szert. Mielőtt elkezdi szedni ezt a szert, olvassa el a mellékelt tájékoztatót.

A gyógyszer szedésének időtartama:

* ha Ön a levágásban segített: 10 napig azt követően, hogy Ön abbahagyta a munkát, mert esetleg megfertőződött madárinfluenzával.
* ha Ön baromfitartó/lakó: 10 napig a legutóbbi kiürítés, ill. a legutóbbi kitettség óta.

Különleges tudnivalók:

Ha Önnek veseproblémái vannak, terhes (vagy lehet, hogy az) vagy szoptat? Mielőtt elkezdi szedni a gyógyszert, vegye fel a kapcsolatot a GGD-orvossal.

Mellékhatások:

A többi gyógyszerhez hasonlóan ennek is lehetnek mellékhatásai.

Ön érezhet émelygést, hányhat, fájhat a gyomra és a feje. Ezek a panaszok általában 1-2 nap alatt enyhülnek.

Hívja fel a GGD-t, ha jelentkeznek Önnél mellékhatások [telefonszám].

Akkor is telefonáljon, ha a gyógyszereket már nem szeretné szedni. Mindig beszéljen orvosával, ha abbahagyja a gyógyszerek szedését.

A mellékhatásokat a holland mellékhatás-központnak, a Larebnek is lehet jelenteni a [www.lareb.nl](http://www.lareb.nl/) honlapon keresztül.